《庚午三月五日朱尚书席上醉歌》
宋代·师严

天风浩荡何处来，荆南府中好春酒。
我公此日盛宾佐，但饮无春问升斗。
座中十万无下筹，乌帽朱衣马牛走。
好舞清歌如有神，翠烂金明各回首。
人生行乐须壮年，小人再拜为主寿。
满堂泪落起挽须，临馈三叹成郁纡。
干戈未定郡国破，乱臣贼何代无。
主忧臣辱坐感激，忍对花鸟调欢娱。
近闻士卒愿一战，猛气正倚风尘粗。
丈夫行事动千古，快意一饱非雄图。

作者简介：师严，字道立，襄阳（今属湖北）人。度宗咸淳末元兵围襄阳，脱身奔朝廷，上书论事，不报。客死武陵。事见《谷音》卷上。今录诗六首。